Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni bi qbil mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja soda (applikazzjoni EGF/2011/001 AT/Niederösterreich-Oberösterreich mill-Awstrija) /* KUMM/2011/0579 finali */





MEMORANDUM TA’ SPJEGAZZJONI Il-Punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (FEG) permezz ta' mekkaniżmu ta' flessibbiltà, bil-limitu massimu annwali ta' EUR 500 miljun lil hinn mill-intestaturi rilevanti tal-qafas finanzjarju. Ir-regoli applikabbli għall-kontribuzzjonijiet mill-FEG huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2]. Fit-3 ta' Jannar 2011, l-Awstrija ppreżentat l-applikazzjoni EGF/2011/001 AT/Niederösterreich-Oberösterreich għal kontribuzzjoni finanzjarja mill-FEG, wara sensji f'706 intrapriża li joperaw fid-Diviżjoni 49 tan-NACE Reviżjoni 2 (“Trasport bl-art u trasport permezz ta' sistemi ta' katusi")[3] fir-reġjuni NUTS II ta’ Niederösterreich (AT12) u Oberösterreich (AT31) fl-Awstrija. Wara analiżi bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribut finanzjarju skont dan ir-Regolament huma sodisfatti. TAQSIRA TAL-APPLIKAZZJONI U ANALIŻI Dejta essenzjali: || Nru ta' Referenza tal-FEG || EGF/2011/001 Stat Membru || L-Awstrija Artikolu 2 || (b) Intrapriżi kkonċernati || 706 Reġjuni NUTS II || Niederösterreich (AT12) Oberösterreich (AT31) Diviżjoni NACE Reviżjoni 2 || 49 ("Trasport bl-art u transport permezz ta' sistemi ta' katusi") Perjodu ta’ referenza || 1.2.2010 – 31.10.2010 Data ta' bidu għas-servizzi personalizzati || 1.2.2011 Data tal-applikazzjoni || 3.1.2011 Sensji matul il-perjodu ta’ referenza || 2 338 Ħaddiema li ngħataw is-sensja u li huma identifikati għall-għajnuna || 502 Nefqa għas-servizzi personalizzati (EUR) || 5 390 800 Nefqa għall-implimentazzjoni tal-FEG[4] (EUR) || 215 000 Nefqa għall-implimentazzjoni tal-FEG (%) || 3,84 Baġit totali (EUR) || 5 605 800 Kontribut tal-FEG (65 %) (EUR) || 3 643 770 1. L-applikazzjoni ġiet ippreżentata lill-Kummissjoni fit-3 ta' Jannar 2011 u ssupplimentata b'tagħrif addizzjonali sad-9 ta' Ġunju 2011. 2. L-applikazzjoni tissodisfa l-kundizzjonijiet biex jintuża l-FEG kif stabbilit fl-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament. Ir-rabta bejn is-sensji u l-bidliet strutturali ewlenin fix-xejriet tal-kummerċ dinji minħabba l-globalizzazzjoni jew il-kriżi finanzjarja u ekonomika globali 3. Biex tiġi stabbilita r-rabta bejn is-sensji u l-kriżi finanzjarja u ekonomika globali, l-Awstrija ssostni li l-kriżi permezz tal-impatt tagħha fuq l-imġiba tal-konsumatur Ewropew u l-produzzjoni mnaqqsa tal-prodotti ħalliet impatt partikolarment qawwi fuq is-settur tat-trasport li wasal tard meta mqabbel mal-industriji ewlenin tas-settur sekondarju. L-applikazzjoni tikkwota stħarriġ mill-Unjoni Internazzjonali tat-Trasport bit-Toroq[5] (IRU) f'74 pajjiż membru tal-IRU li skonthom, minħabba l-kriżi, it-trasport tal-merkanzija naqas fl-ewwel sitt xhur tal-2009 b'medja ta' 10-20 % meta mqabbel mas-sena ta' qabel, u n-negozju tat-trasport internazzjonali naqas b'20-30 %. Fl-istudju ssemmeit ukoll iż-żieda fil-fallimenti ta' tal-inqas 20%. 4. Skont l-Assoċjazzjoni tat-Trasport tal-Merkanzija tal-Kamra Ekonomika Awstrijaka (Fachverband Güterbeförderungsgewerbe der Wirtschaftskammer Österreich), in-negozju tat-trasport tal-merkanzija fl-Awstrija sofra minn tnaqqis ta' 30-50 % f'Lulju 2009. Għat-trakkijiet b'piż totali awtorizzat ta' iktar minn 3,5 tunnellati, it-traffiku naqas fl-ewwel nofs tal-2009 bi 17 % meta mqabbel mal-istess perjodu tas-sena ta' qabel. Dawn ix-xejriet neżlin komplew fl-2010 b'riżultat li ħafna negozji Awstrijaċi tat-trasport bit-toroq kellhom ikeċċu l-ħaddiema. 5. Il-kumpaniji tat-trasport żgħar jew żgħar ħafna, li spiss jaħdmu bħala subkuntratturi għal aġenti kbar li jgħaddulhom ix-xogħol, intlaqtu partikolarment minn dawn l-iżviluppi. Dawn mhumiex f'pożizzjoni li jilqgħu kriżijiet severi permezz ta' strumenti ta' ġestjoni li jkollhom kumpaniji ikbar, bħal skemi ta' xogħol għal żmien qasir jew miżuri oħra li jżidu l-effiċjenza fl-infiq. Turija tal-għadd ta’ sensji u konformità mal-kriterji tal-Artikolu 2(b) 6. L-Awstrija ppreżentat din l-applikazzjoni skont il-kriterji ta' intervent tal-Artikolu 2(b) tar-Regolament (KE) Nru 1927/2006, li jitlob li jkun hemm minn tal-inqas 500 sensja fuq perjodu ta' disa' xhur f'intrapriżi li joperaw fl-istess Diviżjoni tan-NACE Reviżjoni 2 f'reġjun wieħed jew f’żewġ reġjuni kontigwi fil-livell tan-NUTS II fi Stat Membru. 7. L-applikazzjoni tindika 2 338 sensja f’706 intrapriża li joperaw fid-Diviżjoni 49 tan-NACE Reviżjoni 2 (“Trasport bl-art u trasport permezz ta' sistemi ta' katusi”)[6] fir-reġjuni NUTS II ta’ Niederösterreich (AT12) and Oberösterreich (AT31) matul id-disa’ xhur perjodu ta’ referenza mill-1 ta’ Frar 2010 sal-31 ta’ Ottubru 2010. Dawn is-sensji kollha ġew ikkalkulati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006. Spjegazzjoni tan-natura mhux prevista ta' dawk is-sensji 8. L-awtoritajiet Awstrijaċi jsostnu li l-kriżi globali bl-impatt tagħha fuq is-setturi industrijali ewlenin kollha, li rriflettiet direttament fuq is-settur tat-trasport, ma setgħetx titbassar. L-irkupru ekonomiku ma ġiex malajr daqs kemm wieħed kien jittama, u l-impatt qawwi u tard fuq is-settur tat-trasport bl-għadd sostanzjali ta' sensji ġie bħala sorpriża. Identifikazzjoni tal-intrapriżi li taw is-sensji u l-ħaddiema identifikati għall-għajnuna 9. L-applikazzjoni tikkonċerna 2 338 sensja f’706 intrapriża matul id-disa’ xhur tal-perjodu ta’ referenza li minnhom 502 ħaddiem (21,5 %) huma identifikati għall-għajnuna. 10. Fil-mira hemm dawk il-ħaddiema li ma setgħux isibu xogħol ġdid malajr minħabba nuqqas ta' kwalifiki. Skont l-awtoritajiet Awstrijaċi, il-ħaddiema mkeċċija li jifdal irnexxielhom jintegraw mill-ġdid fis-suq tax-xogħol. Għall-ħaddiema fil-mira ġiet stabbilita "miżura tat-tip ta' fondazzjoni" ("Stiftungsähnliche Maßnahme"[7]) li hija struttura simili għall-fondazzjonijiet tax-xogħol Awstrijaki u li għandha l-għan li ttejjeb il-pożizzjoni ta' min qed ifittex ix-xogħol, u b'mod partikolari dawk b'inqas ċansijiet fis-suq tax-xogħol, bħal dak li ilhom qiegħda għal żmien twil jew dawk b'inqas ħiliet. 11. Il-lista sħiħa ta' intrapriżi koperti mill-applikazzjoni EGF/2011/001 AT/Niederösterreich-Oberösterreich mill-Awstrija tissemma fid-Dokument ta' Ħidma tal-Persunal tal-Kummissjoni li jakkumpanja din il-Proposta[8]. 12. It-tqassim tal-ħaddiema identifikati huwa kif ġej: Kategorija || Għadd || Perċentwali Irġiel || 431 || 85,9 Nisa || 71 || 14,1 Ċittadini tal-UE || 396 || 78,9 Ċittadini mhux tal-UE || 106 || 21,1 Minn 15 sa 24 sena || 77 || 15,3 Minn 25 sa 54 sena || 387 || 77,1 Minn 55 sa 64 sena || 38 || 7,6 > 64 sena || 0 || 0,0 13. Fost il-ħaddiema identifikati hemm 51 ħaddiem li għandhom diżabilitajiet jew problemi tas-saħħa fit-tul. 14. Fir-rigward ta' kategoriji ta’ xogħol, il-ħaddiema identifikati huma kollha sewwieqa tat-trakkijiet. 15. Skont l-Artikolu 7 tar-Regolament (KE) Nru 1927/2006, l-Awstrija kkonfermat li ġiet applikata u se tkompli tiġi applikata politika ta' ugwaljanza bejn in-nisa u l-irġiel kif ukoll ta' ebda diskriminazzjoni matul l-istadji varji tal-implimentazzjoni tal-FEG u, b'mod partikolari, għall-aċċess għall-FEG. Deskrizzjoni tat-territorju kkonċernat u l-awtoritajiet u l-partijiet interessati tiegħu 16. It-territorji milqutin mis-sensji huma r-Reġjun ta' Niederösterreich (AT12) u r-Reġjun ta' Oberösterreich (AT31), tnejn mid-disa’ provinċji federali tal-Awstrija. Iż-żewġ provinċji jagħmlu parti mir-reġjuni industrijali fl-Awstrija, flimkien ma’ Steiermark u Vorarlberg. Niederösterreich hija l-ikbar provinċja federali tal-Awstrija li tinsab madwar Vjenna, il-kapitali Awstrijaka. Hija tinsab fruntiera mar-Repubblika Ċeka u mas-Slovakkja, u l-kapitali provinċjali hija Sankt Pölten. Oberösterreich, it-tielet l-ikbar provinċja tal-Awstrija f'termini ta' popolazzjoni, tinsab fruntiera mal-Ġermanja u mar-Repubblika Ċeka, u l-kapitali provinċjali tagħha hija Linz. 17. Il-partijiet interessati ewlenin huma l-gvernijiet provinċjali ta' Niederösterreich u Oberösterreich, is-servizzi reġjonali tal-impjiegi pubbliċi (regionale Geschäftsstellen des Arbeitsmarktservice/AMS) taż-żewġ provinċji, u għall-imsieħba soċjali, il-Kamra tax-Xogħol Awstrijaka (Arbeiterkammer Österreich; fuq in-naħa tal-ħaddiema) u l-Kamra Ekonomika Awstrijaka (Wirtschaftskammer Österreich; fuq in-naħa ta' min iħaddem). L-impatt mistenni tas-sensji fir-rigward tal-impjiegi lokali, reġjonali jew nazzjonali 18. L-Awstrija sostniet li t-tkeċċija ta' 2 338 sewwieq tat-trakkijiet tul perjodu ta' disa' xhur huwa sinjal allarmanti għas-swieq tax-xogħol taż-żewġ provinċji kkonċernati peress li s-suq tax-xogħol ma joffrix biżżejjed alternattivi ta' impjiegi għas-sewwieqa tat-trakkijiet imkeċċija. Trasferiment ta' dan il-grupp speċifiku ta' nies lejn setturi oħra jista' jsir biss permezz ta' miżuri sostanzjali ta' taħriġ mill-ġdid. 19. Ir-rata ta' qgħad tal-2009 fiż-żewġ reġjuni kkonċernati baqgħu taħt il-medja nazzjonali jew kemm kemm fuqha (Oberösterreich 4,9 % u Niederösterreich 7,3 % meta mqabbla ma' 7,2 % fil-pajjiż kollu). Madankollu, fl-2009 ż-żewġ provinċji rreġistraw żieda qawwija fil-qgħad meta mqabbla mas-sena ta' qabel. +24,5 % f'Niederösterreich u +39,7 % f'Oberösterreich, meta mqabbla ma' żieda iktar baxxa ta' +22,6 % fl-Awstrija kollha (ċifri medji fis-sena, skont il-Kamra Ekonomika Awstrijaka, Statistik Austria u AMS Oberösterreich). 20. Iktar min-nofs (54,5 %) tal-2 338 sensja li huma t-tema ta’ din l-applikazzjoni seħħew f’Niederösterreich (1 274 ħaddiem fi 384 kumpanija) u aktar minn 45,5 % tas-sensji (1 064 ħaddiem fi 322 kumpanija) seħħew f'Oberösterreich. Styria kienet affettwata wkoll minn każ ieħor ta' sensji bil-massa li ntbagħtet applikazzjoni tal-FEG lill-Kummissjoni dwaru. EGF/2010/007 AT/Steiermark u Niederösterreich (704 sensji fis-settur tal-metall fl-2009). Pakkett ikkoordinat ta' servizzi personalizzati li jridu jiġu ffinanzjati u analiżi tal-ispejjeż stmati tiegħu, inkluża l-komplementarjetà tiegħu mal-azzjonijiet iffinanzjati mill-Fondi Strutturali 21. Qed jiġu proposti t-tipi ta’ miżuri li ġejjin, li kollha jingħaqdu biex jiffurmaw pakkett ikkoordinat ta’ servizzi personalizzati mmirati lejn l-integrazzjoni mill-ġdid tal-502 ħaddiem fis-suq tax-xogħol. Dawn se jiġu pprovduti lill-ħaddiema permezz ta' struttura "tat-tip ta' fondazzjoni" li kienet stabbilita f'Jannar 2011 wara approvazzjoni mill-Bundesministerium für Arbeit, Soziales und Konsumentenschutz (il-ministeru federali). Il-FAB[9] u l-AGAN[10], li huma organizzazzjonijiet speċjalizzati biex joffru appoġġ għal integrazzjoni professjonali mill-ġdid u fil-kwaliki sostenibbli għall-ħaddiema, huma responsabbli għat-twassil tal-miżuri personalizzati f'Oberösterreich u f'Niederösterreich rispettivament. 22. Il-miżuri għall-502 ħaddiem fil-mira saru bi qbil mas-servizzi tal-impjiegi pubbliċi ("AMS, Arbeitsmarktservice") ta' Niederösterreich u Oberösterreich li jikkontrollaw ukoll dawn il-miżuri filwaqt li jivvalutaw kemm kull miżura hija utli għas-suq tax-xogħol u jimmonitorjaw il-konformità mar-regoli stabbiliti ("Projektordnung") u s-settijiet applikabbli tal-liġijiet. L-iżvilupp tal-ħaddiema individwali huwa mmonitorjat biex ikun żgurat li l-pjanijiet li kien hemm qbil dwarhom fil-fażijiet inizjali tal-programm ikunu segwiti. B'konformità ma’ § 18 tal-Arbeitslosenversicherungsgesetz (ALVG) u skont il-mudell tal-ħin tax-xogħol li kull persuna kien ikollha f'xogħolha qabel, il-ħaddiema jridu jinvolvu ruħhom full-time (inklużi l-ħinijiet ta' tagħlim). Il-korpi ta' implimentazzjoni daħħlu fis-seħħ mekkaniżmi ta' monitoraġġ xierqa (listi ta' ħinijiet). – Tagħrif u ammissjoni fl-istruttura "tat-tip ta' fondazzjoni": Tagħrif ġenerali permezz ta' kanali speċifiċi u b'kooperazzjoni maż-żewġ AMS u l-korpi tal-attwazzjoni, il-FAB u l-AGAN (proporzjon min iħarreġ/ħaddiem 1:10 jew sessjonijiet individwali fejn ikun hemm bżonn) u possibilità għall-ħaddiema li japplikaw għall-ammissjoni għall-istruttura "tat-tip ta' fondazzjoni". – Orjentazzjoni lejn xogħol: Din tinkludi l-iżvilupp ta' perspettivi tal-karriera u pjan individwali għat-triq lejn impjieg iffirmati mill-partijiet u li tifforma l-bażi għall-attivitajiet sussegwenti tal-ħaddiema fl-istruttura tat-tip ta' fondazzjoni (proporzjon min iħarreġ/ħaddiema 1:12 jew sessjonijiet individwali fejn ikun hemm bżonn). It-tul ta’ żmien huwa limitat għal sitt ġimgħat bil-possibilità li jkun estiż għal massimu ta’ 12-il ġimgħa f'każijiet partikolari. Tagħrif bażiku dwar l-intraprenditorjat u apprendistati ta' ġimgħa f'intrapriżi (għal prova) huma inklużi fil-programm ukoll. – Taħriġ individwali: Dan jista' jkopri titjib fil-ħiliet tal-għerf eżistenti tal-ħaddiema kif ukoll taħriġ vokazzjonali bi tħejjija għal bidla fil-karriera. Għal dan jitqiesu l-utilità tat-taħriġ għas-suq tax-xogħol u l-profili tal-postijiet battala. Dawk li jixtiequ jkomplu jaħdmu bħala sewwieqa tat-trakkijiet jistgħu jtejbu ħiliethom b'konformità mad-Direttiva 2003/59/KE li l-għan tagħha hu t-twaqqif ta' standard mal-Unjoni kollha għal kwalifika ta' sewwieq inizjali u taħriġ perjodiku f'oqsma bħas-saħħa, il-vetturi u s-sikurezza ambjentali, sewqan razzjonali u loġistika. Parti mit-taħriġ vokazzjonali ma hemmx bżonn li jiġi kkofinanzjat mill-FEG għaliex huwa mogħti b’xejn fis-sistema edukattiva Awstrijaka. Min hu interessat li joħloq negozju għalih għandu l-possibilità li jieħu sehem fil-Programm tal-Fondazzjoni ta' Intrapriża (Unternehmensgründungsprogramm für Arbeitslose, UGP) tal-Arbeitsmarktservice li huwa ffinanzjat barra mill-FEG. Qabel ma jidħol f’dan il-programm speċifiku tal-AMS, il-parteċipazzjoni tal-ħaddiem fil-FEG tintemm. – Apprendistati Korporattivi (Betriebliche Praktika): Dan ikopri erba' tipi differenti ta' apprendistati, b'dewmien, drittijiet u obbligi differenti għall-intrapriżi u l-ħaddiema li jrid ikun hemm qbil dwarhom mill-AMS qabel ma jkunu stipulati f'kuntratti. – Tiftix attiv għax-xogħol: Dan huwa pprovdut mill-korpi ta' implimentazzjoni FAB u AGAN b'kooperazzjoni mal-AMS rispettivi. It-tiftix attiv għal impjieg jista’ jew jibda direttament wara l-fażi ta’ orjentazzjoni jew mat-tlestija tal-pjan ta’ taħriġ individwali. Id-dewmien normali ta' din il-miżura huwa limitat għal 14-il ġimgħa, li jiġġeddu għal 28 ġimgħa f'każijiet partikolari (eż. għal parteċipanti ta' 'l fuq minn 50 sena). Offerti għal impjiegi raġjonevoli mill-AMS għandhom jiġu aċċettati mill-parteċipanti waqt il-fażi ta’ tiftix attiv għax-xogħol. – Allokazzjoni għat-taħriġ: Din l-allokazzjoni titħallas lill-ħaddiema li jintrabtu li jieħdu sehem f'taħriġ li jaqbeż it-tliet xhur. Hija inċentiv għalihom biex jidħlu għal miżuri ta' taħriġ itwal u tippermettilhom ikopru spejjeż bħall-ispejjeż tal-ivvjaġġar jew l-ispejjeż tal-materjali ta' tagħlim. – Allokazzjoni ta’ sosteniment waqt it-taħriġ u waqt miżuri ta’ tiftix għal impjieg[11]: Din l-allokazzjoni titħallas biss għat-tul tal-parteċipazzjoni tal-ħaddiema fit-taħriġ u fil-miżuri attivi ta’ integrazzjoni mill-ġdid fl-istruttura tat-"tip ta' fondazzjoni". Dan jippermetti involviment full-time serju fil-miżuri minn kull ħaddiem li tilef l-imjieg. In-nefqa għal kull ħaddiem tammonta għal EUR 1 270 fix-xahar. Il-benefiċċji tal-qgħad jiġu interrotti waqt il-perjodu li jkunu qed jingħataw dawn il-benefiċċji ta’ sosteniment. 23. In-nefqa għall-implimentazzjoni tal-FEG, li hija inkluża fl-applikazzjoni, skont l-Artikolu 3 tar-Regolament (KE) Nru 1927/2006, tkopri attivitajiet ta’ tħejjija, tagħrif u reklamar kif ukoll attivitajiet ta’ kontroll u l-ispejjeż tal-ġestjoni taż-żewġ korpi ta' implimentazzjoni (il-FAB u l-AGAN). L-ispejjeż tal-ġestjoni ġiet ikkalkulata bħala rata fissa u tkopri l-perjodu ta' implimentazzjoni ta' 24 xahar kollu (EUR 5 625 fix-xahar biex jiġu koperti l-ispejjeż taż-żewġ entitajiet). Is-sħab kollha involuti fil-miżuri huma impenjati li jikkomunikaw l-appoġġ tal-FEG. 24. Is-servizzi personalizzati ppreżentati mill-awtoritajiet Awstijaċi huma miżuri attivi għas-suq tax-xogħol fl-azzjonijiet eliġibbli definiti fl-Artikolu 3 tar-Regolament (KE) Nru 1927/2006. L-awtoritajiet Awstrijaċi jistmaw li l-ispejjeż totali ta’ dawn is-servizzi huma ta’ EUR 5 390 800 u li n-nefqa għall-implimentazzjoni tal-FEG hija ta' EUR 215 000 (3,8 % tal-ammont totali). Il-kontribut totali mitlub mill-FEG huwa ta’ EUR 3 643 770 (65 % tal-ispejjeż totali). Azzjonijiet || Għadd stmat ta’ ħaddiema identifikati || Spiża stmata għal kull ħaddiem identifikat (EUR) || Spejjeż totali (il-FEG u l-kofinanzjament nazzjonali) (EUR) Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) Tagħrif u ammissjoni fl-istruttura "tat-tip ta' fondazzjoni" || 502 || 400 || 200 800 Orjentazzjoni lejn xogħol || 450 || 1 200 || 540 000 Għajnuna għal tiftix ta' xogħol attiv ("Aktive Arbeitssuche") || 300 || 700 || 210 000 Taħriġ individwali ("Individuelle Qualifizierungen") || 300 || 1 750 || 525 000 Apprendistati Korporattivi ("Betriebliche Praktika"): || 50 || 600 || 30 000 Allokazzjoni tat-taħriġ jekk iktar minn tliet xhur ta' taħriġ ("Ausbildungsbedingte Zuschussleistung bei mehr als 3 Monaten Ausbildung") || 450 || 167 || 75 000 (arrotondat) Allokazzjoni ta’ sosteniment waqt it-taħriġ u waqt miżuri ta’ tiftix għal impjieg (erba' xhur) || 150 || 5 080 || 762 000 Allokazzjoni ta’ sosteniment waqt it-taħriġ u waqt miżuri ta’ tiftix għal impjieg (tmien xhur) || 300 || 10 160 || 3 048 000 Subtotal tas-servizzi personalizzati || || 5 390 800 Nefqa fuq l-implimentazzjoni tal-FEG (it-tielet paragrafu tal-Artikolu 3 tar-Regolament (KE) Nru 1927/2006) Attivitajiet ta' tħejjija || || 15 000 Ġestjoni || || 135 000 Tagħrif u pubbliċità || || 20 000 Attivitajiet ta’ kontroll || || 45 000 Subtotal tan-nefqa għall-implimentazzjoni tal-FEG || || 215 000 Total tal-ispejjeż stmati || || 5 605 800 Kontribut tal-FEG (65 % tal-ispejjeż totali) || || 3 643 770 25. L-Awstrija kkonfermat li l-miżuri deskritti hawn fuq huma komplementarji mal-azzjonijiet iffinanzjati mill-Fondi Strutturali. Il-Programm Operazzjonali Awstrijak tal-FSE skont l-Objettiv 2 jiffoka fuq il-persuni qiegħda għal tul ta’ żmien, filwaqt li l-għan tal-FEG huwa li jgħin lill-ħaddiema immedjatament wara li jkunu ħadu s-sensja. Għalhekk, iż-żewġ fondi ma jidħlux fl-ambitu ta' xulxin. Barra minn hekk, l-Awstrija daħħlet fis-seħħ proċeduri ta' ċertifikazzjoni tal-ispejjeż biex jiġi eskluż kull riskju ta' finanzjament doppju. Id-data/dati meta bdew jew meta huwa maħsub li jibdew is-servizzi personalizzati lill-ħaddiema affettwati 26. Fl-1 ta’ Frar 2011, l-Awstrija bdiet is-servizzi personalizzati għall-ħaddiema affettwati u inklużi fil-pakkett koordinat propost lill-FEG għall-kofinanzjament. Din id-data, għalhekk, tirrappreżenta l-bidu tal-perjodu ta' eliġibilità għal kwalunkwe għajnuna li tista' tingħata mill-FEG. Proċeduri għall-konsultazzjoni mas-sħab soċjali 27. Is-sħab soċjali ġew infurmati bl-applikazzjoni tal-FEG ippjanat permezz tas-servizzi tal-impjiegi pubbliċi reġjonali (AMS) minn Ġunju 2010 'l quddiem. Il-Kamra tax-Xogħol Awstrijaka (Arbeiterkammer Österreich, li tirrappreżenta l-ħaddiema) u l-Kamra Ekonomika Awstrijaka (Wirtschaftskammer Österreich, li tirrappreżenta lil min iħaddem) inżammu aġġornati bl-aħħar żviluppi f'Jannar 2011. 28. L-awtoritajiet Awstrijaċi kkonfermaw li kien hemm konformità mar-rekwiżiti stabbiliti fil-leġiżlazzjoni nazzjonali u dik tal-UE dwar is-sensji kollettivi. Minħabba d-daqs żgħir tal-kumpaniji tat-trasport ikkonċernati, huma biss ftit minnhom li kienu obbligati jħabbru s-sensji ppjanati skont il-"Frühwarnsystem"/is-sistema ta' twissija bikrija Awstrijaka (§45a tal-Arbeitsmarktförderungs-gesetz/AMFG). Tagħrif dwar azzjonijiet li huma obbligatorji skont il-liġi nazzjonali jew skont il-ftehimiet kollettivi 29. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Awstrijaċi fl-applikazzjoni tagħhom: · urew li l-kontribut finanzjarju mill-FEG ma jiħux post il-miżuri li huma r-responsabilità tal-kumpaniji skont il-liġi nazzjonali jew il-ftehimiet kollettivi; · urew bil-provi li l-azzjonijiet jipprovdu appoġġ għall-ħaddiema individwali u ma għandhomx jintużaw għar-ristrutturazzjoni ta' kumpaniji jew setturi; · ikkonfermaw li l-azzjonijiet eliġibbli ma jirċevux assistenza minn strumenti finanzjarji oħra tal-UE. Sistemi ta' ġestjoni u kontroll 30. L-Awstrija nnotifikat lill-Kummissjoni li l-kofinanzjament nazzjonali se jkun ipprovdut mis-servizzi tal-impjiegi pubbliċi (AMS) ta' Niederösterreich u Oberösterreich u l-Bundesministerium für Arbeit, Soziales und Konsumentenschutz (il-ministeru federali). Il-finanzjament 31. Fuq il-bażi tal-applikazzjoni mill-Awstrija, il-kontribut propost mill-FEG għall-pakkett ikkoordinat ta' servizzi personalizzati (inkluża n-nefqa biex jiġi implimentat il-FEG) huwa ta' EUR 3 643 770, li jirrappreżenta 65 % tal-ispiża totali. L-allokazzjoni proposta mill-Kummissjoni minn dan il-Fond hija bbażata fuq it-tagħrif li ngħata mill-Awstrija. 32. B'kunsiderazzjoni tal-ammont massimu possibbli ta' kontribut finanzjarju mill-FEG skont l-Artikolu 10(1) tar-Regolament (KE) Nru 1927/2006, kif ukoll tal-ambitu tal-allokazzjoni mill-ġdid ta' approprjazzjonijiet, il-Kummissjoni tipproponi li timmobilizza l-FEG għall-ammont totali msemmi hawn fuq, li għandu jiġi allokat skont l-intestatura 1a tal-qafas finanzjarju. 33. L-ammont propost ta' kontribut finanzjarju jippermetti li aktar minn 25 % tal-ammont annwali massimu allokat għall-FEG jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006. 34. Bil-preżentazzjoni ta' din il-proposta sabiex timmobilizza l-FEG, il-Kummissjoni qiegħda tniedi l-proċedura ssimplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità baġitarja dwar il-ħtieġa li jintuża l-FEG u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta għall-mobilizzazzjoni biex f'livell politiku xieraq, tgħarraf lill-fergħa l-oħra u lill-Kummissjoni bl-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, għandha tissejjaħ laqgħa formali ta' trijalogu. 35. B’mod separat, il-Kummissjoni tippreżenta talba ta' trasferiment sabiex fil-baġit għall-2011 iddaħħal approprjazzjonijiet speċifiċi għall-impenji, kif jitlob il-Punt 28 tal-Ftehim Interistituzzjonali tas-17 ta' Mejju 2006. Sors tal-approprjazzjonijiet għall-ħlas 36. Il-baġit emendatorju 3/2011 żied il-linja baġitarja tal-FEG 04.0501 b'EUR 50 000 000 f'approprjazzjonijiet għall-ħlas. Approprjazzjonijiet minn din il-linja baġitarja se jintużaw biex ikopru l-ammont ta' EUR 3 643 770 meħtieġ għal din l-applikazzjoni. Ammont ta' EUR 9 009 960 jibqa' disponibbli fil-linja Baġitarja tal-FEG 04.0501 wara l-adozzjoni miż-żewġ fergħat tal-Awtorità Baġitarja tal-każijiet mibgħuta lill-Awtorità Baġitarja sa dakinhar. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni bi qbil mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja soda (applikazzjoni EGF/2011/001 AT/Niederösterreich-Oberösterreich mill-Awstrija) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[12], u b'mod partikolari l-punt 28 tiegħu, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[13], u b'mod partikolari l-Artikolu 12(3) tiegħu, Wara li kkunsidraw il-proposta mill-Kummissjoni Ewropea[14], Billi: (1) Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja b’riżultat ta’ bidliet strutturali maġġuri fix-xejriet kummerċjali dinjija minħabba l-globalizzazzjoni u biex jgħinhom fl-integrazzjoni mill-ġdid tagħhom fis-suq tax-xogħol. (2) L-ambitu tal-FEG twessa’ għall-applikazzjonijiet ippreżentati mill-1 ta’ Mejju 2009 biex jinkludi appoġġ għall-ħaddiema li ngħataw is-sensja b’riżultat dirett tal-kriżi finanzjarja u ekonomika globali. (3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG fi ħdan il-limitu massimu annwali ta’ EUR 500 miljun. (4) L-Awstrija bagħtet applikazzjoni biex timmobilizza l-FEG, fir-rigward tas-sensji f'706 intrapriża li joperaw fid-Diviżjoni 49 tan-NACE Reviżjoni 2 ("Trasport bl-art u trasport permezz ta' sistemi ta' katusi") fir-reġjuni NUTS II ta' Niederösterreich (AT12) u Oberösterreich (AT31), fit-3 ta' Jannar 2011 u ssupplimentawha b'informazzjoni addizzjonali sad-9 ta' Ġunju 2011. Din l-applikazzjoni tikkonforma mar-rekwiżiti għad-determinazzjoni tal-kontributi finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex timmobilizza l-ammont ta' EUR 3 643 770. (5) Il-FEG għandu, għalhekk, jiġi mmobilizzat sabiex jipprovdi kontribut finanzjarju għall-applikazzjoni mressqa mill-Awstrija. ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta' Aġġustament għall-Globalizzazzjoni (FEG) għandu jiġi mmobilizzat biex jipprovdi s-somma ta' EUR 3 643 770 f'approprjazzjonijiet ta' impenji u ta' ħlas. Artikolu 2 Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi [Brussell/Strasburgu], Għall-Parlament Ewropew Għall-Kunsill Il-President Il-President [1] ĠU C 139, 14.6.2006, p. 1. [2] ĠU L 406, 30.12.2006, p. 1. [3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [4] Skont it-tielet paragrafu tal-Artikolu 3 tar-Regolament (KE) Nru 1927/2006. [5] www.iru.org [6] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [7] "Stiftungsähnliche Maßnahmen" huma bbażati fuq l-Arbeitsmarktförderungsgesetz Awstrijaka (AMFG; L-Att dwar il-Promozzjoni tas-Suq tax-Xogħol). [8] SEC(2011)1080. [9] www.fab.at [10] www.agannoe.at [11] Ibbażat fuq § 18 tal-Arbeitslosenversicherungsgesetz (ALVG). [12] ĠU C 139, 14.6.2006, p. 1. [13] ĠU L 406, 30.12.2006, p. 1. [14] ĠU C […], […], p. […].